ନୂଆଦିଲ୍ଲୀ ୧୬/୦୧ଃ ଜାନୁଆରୀ ୧୬ ଅର୍ଥାତ ଆଜିଠୁ ଦେଶବ୍ୟାପୀ କରୋନା ଟିକାକରଣ ଆରମ୍ଭ ହୋଇଯାଇଛି। ଭ୍ୟାକ୍ସିନେସନ୍ର ପ୍ରଥମ ଦିନରେ ୧.୯୧ ଲକ୍ଷ ଲୋକଙ୍କୁ କରୋନା ଟିକାର ପ୍ରଥମ ଡୋଜ୍ ଦିଆଯାଇଛି। ଏହାରି ଭିତରେ ରାଜଧାନୀ ଦିଲ୍ଲୀରୁ କରୋନା ଟିକାର ପାର୍ଶ୍ବ ପ୍ରତିକ୍ରିୟା ଜନିତ ୫୧ଟି ମାମଲା ସାମ୍ନାକୁ ଆସିଛି। ସେମାନଙ୍କ ମଧ୍ୟରୁ ଜଣଙ୍କୁ ହସ୍ପିଟାଲରେ ଭର୍ତ୍ତି କରାଯାଇଛି। ଦିଲ୍ଲୀରେ ପ୍ରଥମ ଦିନରେ ୪୩୧୯ ଜଣଙ୍କୁ କରୋନା ଟିକା ଦିଆଯାଇଛ।
ଭ୍ୟାକ୍ସିନ୍ର ହାଲକା ସାଇଡ୍ ଇଫେକ୍ଟ ଦକ୍ଷିଣ ଓ ଦକ୍ଷିଣ ପଶ୍ଚିମ ଦିଲ୍ଲୀରେ ଅଧିକ ଦେଖିବାକୁ ମିଳିଛି। ଦୁଇ ଅଞ୍ଚଳରେ ୧୧ ମାମଲା ସାମ୍ନାକୁ ଆସିଛି। ସେପଟେ ଚରକ ପାଳିକା ହସ୍ପିଟାଲର ଦୁଇ ଜଣ ସ୍ବାସ୍ଥ୍ୟକର୍ମୀ ଅସୁସ୍ଥ ହୋଇପଡ଼ିଛନ୍ତି। ଟିକା ନେବା ପରେ ସେମାନଙ୍କ ଛାତିରେ ଯନ୍ତ୍ରଣା  ହୋଇଥିଲା। ଏବେ ସେମାନଙ୍କୁ ଏଇଏଫଆଇ ତତ୍ବାବଧାନରେ ରଖାଯାଇଥିଲା । ସୁସ୍ଥତା ଅନୁଭବ କରିବା ପରେ ସେମାନଙ୍କୁ ଡିସଚାର୍ଜ କରାଯାଇଛି।
ତେବେ ଟିକାକରଣ ପ୍ରଥମ ଦିନରେ ଲାଭାର୍ଥୀଙ୍କ ଲିଷ୍ଟରେ ଗଡ଼ବଡ଼ ହୋଇଥିଲା। ବିଭିନ୍ନ ସ୍ଥାନରେ ଶନିବାର ଦିନ ନାମାଙ୍କନ ହୋଇନଥିବା ଲାଭାର୍ଥୀଙ୍କୁ ଆଜି ଟିକା ଦିଆଯାଇଛି। ପ୍ରଥମ ଦିନରେ ୧୬୭୫୫ ଜଣ ଭ୍ୟାକ୍ସିନେଟର ଥିବା ବେଳେ ଟିକା ୧ ଲକ୍ଷ ୯୧ ହଜାରରୁ ଅଧିକ ଲୋକଙ୍କୁ ଦିଆଯାଇଛି।
